AVL-Linn 8
D'AVL-Linn 8 ass eng Buslinn vun de Stater Bussen. Se fiert zanter dem 13. Dezember 2020 um Trajet Bartreng / Waassertuerm - Stroossen - Belair -Stad - Lampertsbierg an zeréck. Si huet 28 Halten um Aller an der 27 um Retour.

Um Lampertsbierg huet se den Terminus zesumme mat de Linnen 2 an 30 a fiert tëscht den Halte Fondation Pescatore a Lycée Michel-Lucius parallel mat der Linn 30. D'Linn 8 fiert an der Woch (méindes - samschdes) all 20 a sonndes all 30 Minutten.

Duerch eng Konventioun tëscht der Stad Lëtzebuerg an dem Mobilitéitsministère iwwer AVL-Buslinnen déi vun der Stad aus an eng Nopeschgemeng fueren, gehéiert d'Linn 8 zum “service coordonné AVL/RGTR”.

Halten op der Linn 8
(D'Nimm vun den Halte si sou uginn, wéi se am offizielle Fuerplang publizéiert sinn.)

Entwécklung vun der Linn 8 
Mat der selwechter Linnennummer goufe follgend Trajete gefuer:
vum 13.09.1955 ass d'Hollerecher Linn op der Streck Gare - Hollerech-Kierch - rue Jean Jaurès - Foyer - Post an zeréck gefuer; vum 01.10.1962 u gouf se als Linn 8 bezeechent.
1971 - 1976: Gare - Hollerech - Stad
1977 - 1992: Gare - Hollerech - Stad - Gare
1992 - 2001: Gare - Stad - Hollerech
2001 - 2008: (U.S. Military Cemetery) - Hamm - Bouneweg - Gare - Stad - Hollerech
2008 - 2012: Gare - Stad - Kräizgrënnchen - Belair - Stroossen - Bartreng / Waassertuerm
2012 - 2015: Gare - Stad - Kräizgrënnchen - Belair - Stroossen - Bartreng / Europaschoul II
01.06.2015 - 12.12.2020: Eech - Weimeschkierch - Kierchbierg - Stad - Belair - Stroossen - Bartreng / Waassertuerm an zeréck.
De 14. Mäerz 2016 gouf den Trajet um Belair liicht geännert: d'Linn 8 ass dunn net méi um direkte Wee iwwer d'Areler Strooss, ma duerch de Belairer Quartier gefuer. Den 10. Dezember 2017 gouf och den Trajet um Kierchbierg geännert: d'Linn ass vun do un duerch d'Rue du Fort Niedergrünewald amplaz iwwer d'Avenue Kennedy gefuer. Am Kader vum Tramsschantje gouf de 15. Oktober 2018 och den Trajet an der Uewerstad ugepasst: d'Linn 8 ass a Richtung Eech net méi duerch d'Arsenalstrooss, ma iwwer d'Montereysavenue ëmgeleet ginn. Och zu Stroossen ass d'Streck ugepasst ginn: well an der Rue des Romains eng Vëlospist amenagéiert gouf, ass d'Linn den 13. August 2019 iwwer d'Rue de l'Église, d'Areler Strooss an d'Rue de la Chapelle ëmgeleet ginn.

De Bus huet 36-mol um Aller an 38-mol um Retour stallgehalen an ass wiertes (Méindeg - Samschdeg) all 20 a sonndes all 30 Minutte gefuer. Op den Halte Rout Bréck - Pafendall a Stäreplaz / Étoile konnt ee vun der Linn 8 op d'Tramslinn T1 ëmklammen.

Um Spaweck 

 Linn 8 op der Säit vun der Stad Lëtzebuerg

AVL 08